Јована Реба
Јована Реба (дев. Кулаузов) (Нови Сад, 1975)  аутор је сликовница и књига за децу о српској култури и историји, бави се научним и приређивачким радом.

Биографија 
Јована Реба рођена је у Новом Саду 1975. године. Докторирала је на Филозофском факултету у Новом Саду, одсек српска и компаративна књижевност. Поред књижевног и научног рада, радила је и као самостална стручна сарадница за омладину Покрајинског секретаријата за спорт и омладину АП Војводине. Ради као професор књижевности у Карловачкој гимназији.

Библиографија

Научни рад 
Објављује у научним часописима Зборник Филозофског факултета за књижевност и језик, Свеске, Детињство, Philologia Mediana, Приче и Филолог.

Објавила је две научне монографије:  
Женски Исток и Запад (2010)
Мистицизам Јеле Спиридоновић Савић (2011)

Приређивачки рад 
 Јела Спиридоновић Савић: Чежње  (2012) 
 Милица Јанковић: Мутна и крвава (2012)

Радови за децу 
Креирала је едицију сликовница о српском добротвору Владимиру Матијевићу који је оснивач Хуманитарног фонда Привредник.
Коауторка је мултикултуралне сликовнице Јован и Агнеш на српском и мађарском језику 2014. године.

Књиге сликовнице намењене деци предшколског и школског узраста

Едиција Приче о династији Немањића 
 Ко је био Стефан Немања? (илустратор Александар Рот) 
 Свети Сава и Стефан Првовенчани 
 Краљ Милутин и Стефан Дечански
 Цар Душан Силни

Едиција Српске принцезе и владарке 
 Царица Милица (илустратор Младен Мутавџић) 
 Кнегиња Љубица Обреновић
 Краљица Марија Карађорђевић

Књиге сликовнице намењене деци школског узраста 
 Михајло Пупин Идворски (илустратор Младен Мутавџић)

Референце 

Српске књижевнице
Новосађани